હવે 'વિમેન બિયોન્ડ બાઉન્ડ્રીઝ'ની રચના કર્યા પછી તેમની સામે સૌથી મોટો પડકાર હતો કે આવું ભારે ખર્ચાળ ડ્રાઈવિંગ અભિયાન પાર પાડી શકે તેવા પ્રયોજકને શોધવાનો હતો. નીધિના કહેવા પ્રમાણે પ્રયોજક શોધવો તે તેમના માટે સૌથી મોટો પડકાર હતો. અને ખરેખર આ કામ પાર પાડતા તેમને 'લોઢાનાં ચણા ચાવવા' કહેવત યાદ આવી ગઈ. "મોટાભાગના પ્રયોજકો માટે એક જ મોટી શંકા હતી કે,ઘણાં દેશો,ઘણાં દિવસોની લાંબી મુસાફરી અને દુર્ગમ માર્ગમાં એકલી સ્ત્રી અને કેટલાંકે તો એવું પણ કહ્યું કેતમે જાણો છો કે તમે શું કરવા માગો છો? અને આ સિવાયના મોટાભાગના લોકોએ તો મને એવી સલાહ આપી કે હું જે વિચારી રહી છુ તે કરવું મુશ્કેલ જ નહીં પણ અશક્ય છે. પરંતુ આવી સલાહ આપનારા લોકો કોઈને કોઈ પ્રકારે મારા માટે પ્રેરણારૂપ બની રહેતાં હતાં."